Folketing
2004-02-05

Svaret undrer mig en del, for for et øjeblik siden var hr. Frank Jensen stærkt utilfreds med det præmis, der er lagt ind i Velfærdskommissionens arbejde, nemlig at arbejdet skal foregå inden for rammerne af uændrede skatter. Kan jeg så forstå det sådan nu, at det nu er Socialdemokratiets opfattelse i modsætning til for lidt siden, at det er en rimelig præmis at stille for Velfærdskommissionens arbejde, at man skal finansiere velfærdssamfundet inden for uændrede skatter?